
 RAPORT   DE   REEXAMINARE 
asupra proiectului de  Lege pentru aprobarea Ordonanţei de urgenţă a Guvernului nr.54/2003 privind interzicerea realizării de clădiri pe suprafeţele din fondul forestier naţional afectate de incendii   


În conformitate cu prevederile art.89 şi 107 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare în fond, în procedură de urgenţă, în vederea reexaminării potrivit art.125 din Regulamentul Camerei Deputaţilor, cu proiectul de Lege pentru aprobarea Ordonanţei de urgenţă a Guvernului nr.54/2003 privind interzicerea realizării de clădiri pe suprafeţele din fondul forestier naţional afectate de incendii, transmis cu adresa nr.445/2003/17.12.2003 şi înregistrat sub nr.24/28/04.02.2004.


Nu au fost sesizate comisii spre avizare.


Preşedintele României la data de 25 noiembrie 2003, s-a adresat Parlamentul României cu cererea de reexaminare a dispoziţiilor art.2 alin.(1) pct.3 din Legea pentru aprobarea Ordonanţei de urgenţă a Guvernului nr.54/2003 privind interzicerea realizării de clădiri pe suprafeţele din fondul forestier naţional afectate de incendii.

Membrii comisiei au constatat obiectivitatea solicitării de reexaminare, exprimându-şi acordul cu forma adoptată de Senat.

Proiectul de Lege pentru aprobarea Ordonanţei de urgenţă a Guvernului nr.54/2003 privind interzicerea realizării de clădiri pe suprafeţele din fondul forestier naţional afectate de incendii face parte din categoria legilor ordinare, potrivit prevederilor art.76 alin.(2) din Constituţie.

La lucrările comisiei au fost prezenţi 33 de deputaţi, membri ai comisiei.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, domnul Adam Crăciunescu, secretar de stat în Ministerul Agriculturii, Pădurilor, Apelor şi Mediului.
Raportul  Comisiei a fost adoptat cu majoritate de voturi, înregistrându-se o abţinere, în şedinţa din 10 februarie 2004.

În urma dezbaterii, Comisia propune adoptarea proiectului de lege în forma prezentată de Senat, în şedinţa din 15 decembrie 2003.

     SECRETAR,

               

Ioan BÂLDEA 

